EkBass/fiwiki-20250220-pages-articles huggingface dataset:
William Mason (arkkitehti)

William Mason (24. helmikuuta 1810 – 22. kesäkuuta 1897) oli uusiseelantilainen arkkitehti ja poliitikko. Hän oli aikanaan keskeinen arkkitehti, vaikka harvat hänen rakennuksistaan ovat säilyneet. Poliittisella urallaan hän istui parlamentin jäsenenä ja toimi vuosina 1865–1866 Dunedinin pormestarina. Mason oli syntyjään englantilainen ja opiskeli Lontoossa. Hän lähti vuonna 1838 Uuteen Etelä-Walesiin ja sieltä vuonna 1840 Uuteen- Seelantiin. Hän kuoli Dunedinissa.Dunedin’s 19th Century Mayors == Lähteet == == Aiheesta muualla == * Dictionary of New Zealand Biography Luokka:Uusiseelantilaiset poliitikot Luokka:Uusiseelantilaiset arkkitehdit Luokka:Pormestarit Luokka:Vuonna 1810 syntyneet Luokka:Vuonna 1897 kuolleet
Auvo Kurvinen

Auvo Kurvinen (18. tammikuuta 1916 Pirkkala – 25. marraskuuta 1979) oli englantilaisen kirjallisuuden professori Helsingin yliopistossa vuosina 1972–1979. Toisin kuin nykyisin etunimen perusteella voisi olettaa, Kurvinen oli nainen. Hänen lapsuudessaan Auvo ei vielä ollut vakiintunut miehen nimeksi. Kurvinen oli Karkun evankelisen opiston johtajien rovasti Pietari J. I. Kurvisen ja Ilma Maria Konkolan tytär, seitsenhenkisen sisarusparven keskimmäinen. Hänen isänisänsä oli lähetyssaarnaaja Pietari Kurvinen. Yksi hänen sisaruksistaan oli hallintoneuvos Pekka Kurvinen. == Ammattiura == Auvo Kurvinen kirjoitti vuonna 1934 ylioppilaaksi Tyrvään yhteiskoulusta ja valmistui filosofian kandidaatiksi Helsingin yliopistosta vuonna 1941. Kurvinen opiskeli British Councilin tukemana stipendiaattina pari vuotta Englannissa Oxfordin yliopiston St Anne’s Societyssa (nykyään St Anne's College) ja suoritti Bachelor of Letters -tutkinnon vuonna 1949. Kotimaassa hän valmistui lisensiaatiksi ja tohtoriksi 1951. Hän jatkoi myös Oxfordin- opintojaan valmistellen sikäläistä tohtorinväitöskirjaansa aiheenaan pyhän Katariina Aleksandrialaisen elämä keskienglanninkielisissä teksteissä. Väitöskirjaansa varten Kurvinen kokosi Katariinan pyhimyselämäkerran tekstikriittisen edition seitsemän käsikirjoituskappaleen perusteella.Tracy, Larissa: British Library MS Harley 630: John Lydgate and Saint Alban's Väitöskirjan ohjaajana toimi professori J. R. R. Tolkien, joka oli ohjannut myös hänen aiempaa opinnäytetyötään. Väitöskirja valmistui vuonna 1962. == Toiminta musiikissa == Auvo Kurvinen teki 1940-luvulla sanoituksia moniin serkkunsa Toivo Kärjen iskelmäsävellyksiin, mutta sanoitukset merkittiin hänen omasta toivomuksestaan Kärjen nimiin. Mahdollisesti Kurvinen pelkäsi, että sanoittajan maineesta voisi olla haittaa akateemisella uralla. Kurvisen osuus paljastui vasta 1990-luvulla hänen jäämistöstään löytyneiden tietojen perusteella. Tämän jälkeen hänen kirjoittamansa iskelmätekstit on rekisteröity Teostoon hänen nimellään. Kurvisen sanoittamia Kärjen iskelmiä levytettiin vuosina 1940–1944 kaikkiaan 40. Vuodelta 1940 ovat mm. foxtrotit ”Puukaasutin” ja ”Elon harhaa” sekä tangot ”Varjo” ja ”Hiljaa kuiskin sulle”.Kärki 2015, s. 87-91 Vuodelta 1942 ovat muun muassa foxtrotit ”Koti-ikävä” ja ”Hillevi” sekä tangot ”Yksin metsätiellä” ja ”Viimeinen viesti”.Kärki 2015, s. 105-108 Vasta 2000-luvulla on levytetty kymmenkunta Kärjen jäämistöstä löytynyttä, Kurvisen sanoittamaa kappaletta kuten foxtrotit ”Ikuinen liekki” ja ”Turvapaikka” sekä valssit ”Jasmiinien varjossa” ja ”Muistojen vanki”.Kärki 2015, s. 127-129, 152 Muille kuin Kärjelle Kurvinen ei tehnyt sanoituksia.Kärki 2015, s. 86 ==Julkaisut== *Sir Gawain and the Carl of Carlisle in two versions, Auvo Kurvinen. Suomalainen tiedeakatemia, 1951 (väitöskirja) *The Siege of Jerusalem in Prose, Hki, 1969. Mémoires de la Société néophilologique de Helsinki; 34 ==Lähteet== ==Aiheesta muualla== * Luokka:Suomalaiset filologit Luokka:Helsingin yliopiston professorit Luokka:Suomalaiset professorit Luokka:Suomalaiset sanoittajat Luokka:Vuonna 1916 syntyneet Luokka:Vuonna 1979 kuolleet
RFactor

rFactor on Image Space Incorpotated -yhtiön luoma ajosimulaatiopeli. Peli perustuu eri autoluokkiin, joista voi valita mopoauton tai Formula 1 -auton väliltä haluamansa menopelin radalle. Peli sisältää useita Formula 1 -ratoja, jotka ovat Monza, Nürburgring, Shanghai, Silverstone, Barcelona ja Montreal. rFactor on tunnettu pelin realistisuudesta, muokattavuudesta ja online pelaamisen mahdollisuuksistaan. Peliin on julkaistu monia pelaajien kehittämiä lisäratoja ja -autoja. Suurin yksittäinen jakelusivusto rfactorcentral.com tarjoaa ilmaiseksi satoja autoja ja ratoja. rFactor 2 julkaistiin vuonna 2013. == Suomalaisia rFactor liigoja == * rFinland Formula Series * Trellet * FSN League == Lähteet == == Aiheesta muualla == * Luokka:Ajopelit Luokka:Vuoden 2005 videopelit Luokka:Windows-pelit Luokka:Ajosimulaattorit
H-E-Double Hockey Sticks

H-E-Double Hockey Sticks on vuonna 1999 ensi-iltansa saanut Walt Disney Televisionin tuottama yhdysvaltalainen televisioelokuva, joka perustuu saksalaisen Lukas Fossin luomaan oopperaan Griffelkin. Elokuvan ohjasi Randall Miller ja käsikirjoituksesta vastasivat David Kukoff ja Matt Roshkow. Pääosassa näyttelevät Will Friedle ja Matthew Lawrence. Elokuva huomioitiin Golden Reel -ehdokkuudella vuonna 2000 parhaista äänitehosteista televisioelokuvan kategoriassa. == Tarina == Saatana on tekeytynyt rouva Beezlebubiksi, joka opettaa Hadesin ammattikoulussa nuorille paholaisille tulevaa ammattia varten. Beezlebuk päättää että on aika lähettää jälleen yksi oppilaista maanpäälle suorittamaan tehtävää. Valituksi tulee Griffelkin, jonka tehtävänä on saada nuori lupaava jääkiekkoilija Dave Heinrich antamaan sielunsa voittaakseen Stanley Cupin. Griffelkin viettää aikaa Heinrichin kanssa, joka pelaa sarjan heikoimmassa joukkueessa. Samalla Griffelkin alkaa epäiröimään haluaisiko hän pettää uutta ystäväänsä. Maanpäälle on kuitenkin lähetetty toinen demoniopettaja Gabby, jonka tehtävänä on pitää Griffelkin oikealla tiellä.H-E-Double Hockey Sticks NYTimes Viitattu 11.10.2009 === Rooleissa === == Lähteet == Luokka:Disneyn elokuvat Luokka:Yhdysvaltalaiset komediaelokuvat Luokka:Jääkiekkoelokuvat Luokka:Kanadalaiset televisioelokuvat Luokka:Yhdysvaltalaiset televisioelokuvat Luokka:Vuoden 1999 yhdysvaltalaiset elokuvat Luokka:Vuoden 1999 kanadalaiset elokuvat
Alttotorvi

Alttotorvi on kolmiventtiilinen puhallinsoitin, joka muistuttaa baritonitorvea, mutta se on äänialaltaan Es-vireinen. Sitä soitetaan lähinnä puhallinorkestereissa.Alto-tenor FAQ Soitin keksittiin Itävallassa 1800-luvun alkupuolella. Niitä on eri muotoisia: trumpetin, tuuban tai metsästystorven mallisia.Otavan iso musiikkitietosanakirja, osa 1, s. 105. Otava 1975. == Lähteet == == Aiheesta muualla == Luokka:Vaskipuhaltimet
Ball Aerospace

Ball Aerospace & Technologies Corp. (yleisesti käytetään lyhyempää muotoa Ball Aerospace) on yhdysvaltalainen avaruusalusten valmistaja. Se on Ball Corporationin osa. Yhtiö toimii Boulderissa, Koloradossa. Sillä on 3000 työntekijää ja sen myynti oli vuonna 2008 746,5 miljoonaa dollaria. Ball Aerospace aloitti sotilaallisten rakettien suuntausjärjestelmien rakentajana vuonna 1956. Sen jälkeen se on rakentanut muun muassa NASAlle useita satelliitteja. ==Katso myös== *QuikSCAT ==Lähteet== == Aiheesta muualla== * Ball Aerospace & Technologies Corporationin sivusto Luokka:Yhdysvaltalaiset avaruustekniikkayhtiöt
VV Brown

thumb|250px|VV Brown vuonna 2009. Vanessa Brown (s. 24. lokakuuta 1983), tunnettu nimellä VV Brown, on englantilainen levyttävä artisti, lauluntekijä ja tuottaja. == Varhainen elämä ja ura == Vanessa syntyi Northamptonissa. Hän on vanhin kuudesta sisaruksesta. Hänen äitinsä on jamaikalainen ja isä on Puerto Ricosta. Hän kävi Overstone Park koulua lähellä Northamptonia. Brown opetteli soittamaan pianoa, kehittyi laulajana ja otti klassista ja jazz pianotunteja musiikillisesta taidekoulusta jossa hän kävi viikonloppuisin. == Diskografia == ===Studioalbumit=== *Travelling Like The Light (2009) * Samson & Delilah (2013) * Glitch (2015) Luokka:Englantilaiset muusikot Luokka:Vuonna 1983 syntyneet Luokka:Elävät henkilöt
Kurun Lehti

Kurun Lehti oli Ylöjärven kaupungin Kurun alueella vuosina 2009–2024 ilmestynyt puolueista riippumaton ja sitoutumaton paikallislehti, jota kustansi kotiseutuyhdistys Kuru-Seura ry. Lehti ilmestyi torstaisin ja sen levikki oli noin 1 500.Kurun Lehti Lehden päätoimittaja oli Karoliina LaikioYhteystiedot. Kuru-Seuran johtokunta päätti tammikuussa 2024 lopettaa lähes 15 vuotta ilmestyneen lehden julkaisemisen siten, että sen viimeinen numero ilmestyisi helmikuun lopulla 2024. Lopettamispäätöstä perusteltiin alle tuhanteen vähentyneellä kestotilaajien määrällä, vähentyneellä ilmoitusmäärällä sekä postituksen ja painatuksen hintojen nousulla. Vaikka lehti korotti tilaushintojaan, teki se vuonna 2023 noin kymmenen tuhatta euroa tappiota. Lehden viimeinen numero ilmestyi 29. helmikuuta 2024. == Lähteet == ==Aiheesta muualla== *Kurun Lehden kotisivut Luokka:Ilmestymästä lakanneet suomalaiset sanomalehdet
SciTE

SciTE on pääasiassa ohjelmointiin tarkoitettu tekstieditori. Sisäisesti se käyttää Scintilla-komponenttia lähdekoodin käsittelyyn. Alun perin SciTE kehitettiin demonstroimaan Scintillaa. SciTE on vapaa ohjelmisto ja saatavilla Microsoft Windowsille sekä Linuxille. ==Lähteet== == Aiheesta muualla == * Virallinen sivusto Luokka:Tekstieditorit Luokka:Vapaat ohjelmistot
Helios (avaruusluotain)

Helios oli Saksan liittotasavallan toteuttama aurinkoluotainpari 1970-luvun alussa. Heliokset olivat Saksan ensimmäisiä pyrkimyksiä luoda kansallinen kyky toteuttaa avaruusaluksia. Se joutui käyttämään avaruusalusten rakentamisessa Boeingin apua. Alukset laukaisi NASA. Avaruusalukset mittaavat aurinkotuulta, magneettikenttää, sähkökenttää, kosmista säteilyä ja partikkeleita. Helios I ja Helios II laukaistiin Auringon kiertoradalle, ja ne saavuttivat 70,2 km/s nopeuden, joka oli aikanaan maailmanennätys alallaan. Alukset olivat lähimmillään 0,3 AU:n etäisyydellä Auringosta. Ne toimivat vuoteen 1985 asti. Alukset eivät enää toimi mutta ovat yhä Aurinkoa kiertävillä radoillaan. ==Aiheesta muualla== *Helios 1 - NSSDC Master Catalog *Helios 2 - NSSDC Master Catalog *Helios 1 Mission Profile by NASA's Solar System Exploration *Helios 2 Mission Profile by NASA's Solar System Exploration Luokka:Avaruusluotaimet Luokka:Aurinkoluotaimet
Mauno Kajamaa

Mauno Daniel Kajamaa (vuoteen 1929 Cajander, 2. elokuuta 1907 Leppävirta – 23. maaliskuuta 1975 Helsinki) oli suomalainen tekniikan tohtori ja Maanmittaushallituksen kartastotöiden osaston topografisen toimiston ja kivipainon pitkäaikainen johtaja, joka tunnetaan erityisesti Suomen peruskartoituksen uudistajana.Harju 2008: 8, 158-159; Niemelä 2007: 2. Saatuaan vuonna 1938 nimityksen Maanmittaushallituksen topografisen toimiston johtajaksi Kajamaa kiinnitti huomiota siihen, että laitoksen eri yksiköt valmistivat lähes toisistaan riippumatta kahta 1:20 000 -mittakaavaista karttaa: pitäjänkarttaa ja topografista karttaa. Kajamaa otti tehtäväkseen näiden yhdistämisen, ja keväällä 1943 häneltä ilmestyi julkaisu Topografisen kartoituksen perusteista erityisesti Suomen oloja silmälläpitäen, joka vuonna 1944 hyväksyttiin hänen väitöskirjanaan tekniikan tohtorin tutkintoa varten. Tuloksena työstä oli aiemmat pitäjänkartan ja topografisen kartan yhdistävä nykyaikainen suomalainen peruskartta, jonka valtakunnallinen tuotanto tarvittavien lisäselvitysten jälkeen alkoi Kajamaan johdolla vuonna 1949. Koko Suomi saatiin kertaalleen kartoitettua elokuussa 1975, vain muutama kuukausi Kajamaan kuoleman jälkeen.Harju 2008: 8. Työssään Kajamaa sai tukea muun muassa Maanmittaushallituksen pääjohtajana vuosina 1929–1950 toimineelta Väinö Ahlalta.Niemelä 2007:2. ==Lähteet== * * ===Viitteet=== Luokka:Suomalaiset maanmittarit Luokka:Suomalaiset kartografit Luokka:Suomalaiset virkamiehet Luokka:Vuonna 1907 syntyneet Luokka:Vuonna 1975 kuolleet
Ajan mittaan

Ajan mittaan () on Wim Wendersin ohjaama saksalainen road movie vuodelta 1976. Se on kolmas osa Wendersin tie-elokuvien trilogiasta, johon kuuluvat myös elokuvat Alice kaupungeissa (1974) ja Väärä liike (1975). Mustavalkoisena kuvatun elokuvan pääosia esittävät Rüdiger Vogler ja Hanns Zischler. Ajan mittaan valittiin yksimielisesti FIPRESCI-palkinnon saajaksi Cannesin elokuvajuhlilla 1976. == Juoni == Elokuvaprojektoreiden korjaaja Bruno Winter (Rüdiger Vogler) ja juuri vaimostaan eronnut masentunut Robert Lander (Hanns Zischler) matkustavat yhdessä pitkin Länsi- ja Itä-Saksan rajaa sen länsipuolitse ja tekevät vierailuja henkitoreissaan oleviin elokuvateattereihin. ==Lähteet== Luokka:Wim Wendersin ohjaamat elokuvat Luokka:Road moviet Luokka:Vuoden 1976 saksalaiset elokuvat Luokka:Saksalaiset mustavalkoelokuvat
Inspec

Inspec on luonnontieteiden ja tekniikan julkaisutietokanta, jota ylläpitää brittiläinen The Institution of Engineering and Technology. Vuonna 1969 perustettu tietokanta indeksoi 4 000 tieteellisen julkaisusarjan sisällön, yli 2 500 konferenssijulkaisua, ja useita kirjoja. Vuosittain tietokanta kasvaa noin 700 000 julkaisuelementillä, joista suurin osa on julkaisusarjoissa julkaistuja tiedejulkaisuja. ==Lähteet== ==Aiheesta muualla== * Inspec Direct Luokka:Julkaisutietokannat
O-Fenyylifenoli

o-Fenyylifenoli eli 2-hydroksibifenyyli on fenoli, jonka kemiallinen kaava on C12H10O. Sitä käytetään säilöntäaineena ja desinfiointiin. Sen E-koodi on E231. ==Lähteet== ==Aiheesta muualla== * *KEGG: 2-Phenylphenol *ChemBlink: 2-Phenylphenol Luokka:Fenolit Luokka:Säilöntäaineet
Al Secord

Al William Secord (s. 3. maaliskuuta 1958 Sudbury, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä. ==Ura== Ennen NHL-uraansa Secord pelasi OMJHL-liigassa Hamilton Fincupsissa ja voitti kaudella 1975–1976 Memorial Cupin. Boston Bruins varasi Secordin vuoden 1978 NHL:n varaustilaisuudessa ensimmäisellä kierroksella varausvuorolla 16. Secord teki debyyttinsä NHL:ssä kaudella 1978–1979. Hän teki ensimmäisellä kaudellaan NHL:ssä 71:ssä ottelussa tehopisteet 16+7=23. Secord pelasi Bostonissa kaksi ja puoli kautta ennen kuin hänet kaupattiin 18. joulukuuta 1980 Chicago Black Hawksiin vaihdossa puolustaja Mike O'Connelliin. Secord pelasi Chicagossa kuusi kautta ja teki kaudella 1982–1983 runkosarjassa 54 maalia. Hän pelasi NHL:n tähdistöottelussa vuosina 1982 ja 1983. Secord kaupattiin 3. syyskuuta 1987 Toronto Maple Leafsiin yhdessä Ed Olczykin kanssa vaihdossa Rick Vaiveen, Steve Thomasiin ja Bob McGilliin. Secord pelasi Torontossa puolitoista kautta ennen siirtymistään Philadelphia Flyersiin vaihdossa viidennen kierroksen varausvuoroon vuoden 1989 NHL:n varaustilaisuudessa. Yhden Philadelphian kauden jälkeen Secord palasi vuodeksi Chicago Blackhawksiin, jossa pelasi viimeisen kautensa NHL:ssä. Neljän kauden pelaamattomuuden jälkeen Secord teki paluun pelikentille kaudella 1994–1995 IHL:n Chicago Wolvesissa. Hän pelasi Wolvesissa kaudet 1994–1996 ennen kuin lopetti lopullisesti uransa. Nykyään Secord toimii liikennelentäjänä United Airlinesilla ja asuu Southlaken kaupungissa Teksasissa. Hänellä on kolme lasta. == Tilastot == 1975–76 Hamilton Fincups OMJHL 63 9 13 22 117 — — — — — 1976–77 St. Catharines Fincups OMJHL 57 32 34 66 343 — — — — — JMM 7 2 2 4 8 1977–78] Hamilton Fincups OMJHL 59 28 22 50 185 — — — — — 1978–79 Rochester Americans AHL 4 4 2 6 40 — — — — — 1978–79 Boston Bruins NHL 71 16 7 23 125 4 0 0 0 4 1979–80 Boston Bruins NHL 77 23 16 39 170 10 0 3 3 65 1980–81 Springfield Indians AHL 8 3 5 8 21 — — — — — 1980–81 Boston Bruins NHL 18 0 3 3 42 — — — — — 1980–81 Chicago Black Hawks NHL 41 13 9 22 145 3 4 0 4 14 1981–82 Chicago Black Hawks NHL 80 44 31 75 303 15 2 5 7 61 1982–83 Chicago Black Hawks NHL 80 54 32 86 180 12 4 7 11 66 1983–84 Chicago Black Hawks NHL 14 4 4 8 77 5 3 4 7 28 1984–85 Chicago Black Hawks NHL 51 15 11 26 193 15 7 9 16 42 1985–86 Chicago Black Hawks NHL 80 40 36 76 201 2 0 2 2 26 1986–87 Chicago Blackhawks NHL 77 29 29 58 196 4 0 0 0 21 MM 10 0 2 2 16 1987–88 Toronto Maple Leafs NHL 74 15 27 42 221 6 1 0 1 16 1988–89 Toronto Maple Leafs NHL 40 5 10 15 71 — — — — — 1988–89 Philadelphia Flyers NHL 20 1 0 1 38 14 0 4 4 31 1989–90 Chicago Blackhawks NHL 43 14 7 21 131 12 0 0 0 8 1994–95 Chicago Wolves IHL 59 13 20 33 195 3 1 1 2 19 1995–96 Chicago Wolves IHL 47 8 8 16 108 9 1 0 1 4 NHL yhteensä 766 273 222 495 2 093 102 21 34 55 382 == Lähteet == * * Luokka:Kanadalaiset jääkiekkoilijat Luokka:Boston Bruinsin varaamat pelaajat Luokka:Vuonna 1958 syntyneet Luokka:Elävät henkilöt
Saulo Kepsu

Saulo Kepsu (s. 1933) on erityisesti paikannimien tutkimukseen erikoistunut suomalainen historiantutkija ja tietokirjailija. Kepsu väitteli vuonna 1981 Pohjois-Kymenlaakson kylännimiä koskevalla tutkimuksella ja on sen jälkeen julkaissut useita tutkimuksia ja tietokirjoja. Vuonna 1996 Kepsu sai Pietarin paikallishistoriaa koskevista tutkimuksista myönnettävän Antsiferov-palkinnon teoksestaan Pietari ennen Pietaria. Teos käännettiin sen jälkeen myös venäjäksi. ==Julkaisut== * * * * * * ==Lähteet== ==Aiheesta muualla== * Luokka:Suomalaiset historioitsijat Luokka:Nimistöntutkijat Luokka:Suomalaiset tietokirjailijat Luokka:Vuonna 1933 syntyneet Luokka:Elävät henkilöt
Lainvalvojat

Lainvalvojat on suomalainen dokumentaarinen televisiosarja, joka seuraa Helsingin poliisilaitoksen väkivalta-, huume- ja joukkojenhallintayksiköiden sekä järjestys- ja koirapoliisin toimintaa. Sarjan ensimmäinen tuotantokausi alkoi 7. lokakuuta 2009, toinen kausi 11. helmikuuta 2011, kolmas kausi 3. huhtikuuta 2012 ja neljäs kausi 15. lokakuuta 2013. Neljännellä kaudella seurattiin myös Rovaniemen ja Espoon poliisin toimintaa. Vuonna 2023 Lainvalvojista tuli toinen versio, Lainvalvojat Helsinki. Century Filmsin tuottamaa sarjaa esittää Sub-kanava. Sarjan ensimmäinen tuotantokausi on julkaistu DVD:nä. === Jaksot === Sarjan ensimmäinen tuotantokausi sisältää 12 jaksoa, toinen kausi 8 jaksoa, kolmas kausi 12 jaksoa ja neljäs kausi 36 jaksoa. == Katso myös == * Poliisit == Lähteet == Luokka:2000-vuosikymmenen suomalaiset tositelevisiosarjat Luokka:2010-luvun suomalaiset tositelevisiosarjat
Valkotupakka

Valkotupakka (Nicotiana alata) on Etelä-Amerikasta kotoisin oleva kasvilaji. Siitä on jalostettu isokukkainen lajike koristekasviksi.Valkotupakka "harsotupakka" 'Grandiflora' Exotic Garden Se on yksivuotinen kukkakasvi, joka on perhosten suosiossa.Yksivuotiskasvien näytemaa Turun yliopisto == Lähteet == == Aiheesta muualla == * Kasviatlas: Valkotupakka (Nicotiana alata) Suomessa. * ITIS: Nicotiana alata * United States Department of Agriculture (USDA): Nicotiana alata Luokka:Tupakat
Krugerin luonnonpuisto

Krugerin luonnonpuisto on suurin kansallispuisto Etelä-Afrikassa. Puiston pinta-ala on 18 989 km² ja se on yksi maailman suurimmista. Kokonaisuutena suojeltu alue on vieläkin suurempi, sillä puisto yhdistyy Gonarezhoun luonnonpuistoon Zimbabwen puolella sekä Limpopon luonnonpuistoon Mosambikin puolella. Lähin kaupunki on Nelspruit. Puistoon pääsee yhdeksää pääporttia pitkin. Portit ovat Paul Kruger, Numbi, Malelane, Crocodile Bridge, Punda Maria, Orpen, Phabeni, Phalaborwa ja Pafuri. == Historia == Puisto oli alun perin Jakob Louis van Wykin idea, hän ehdotti Transvaalin tuolloiselle parlamentille eli Volksraadille metsästyskäyttöön tarkoitetun luonnonpuiston perustamista alueelle. Ehdotus hyväksyttiin vuonna 1895 yhden äänen enemmistöllä ja pantiin toimeen muutama vuosi myöhemmin 1898, kun Transvaalin silloinen presidentti Paul Kruger julisti sen perustetuksi. Puiston tarkoituksena oli saada villieläinten metsästys valvonnan alleLonely Planet, Kruger National Park . == Eliöstö == Kaikki "viisi suurta" eläintä esiintyvät puistossa. Puiston nisäkäslajien määrä on suurempi kuin missään muussa afrikkalaisessa luonnonpuistossa, niitä on yhteensä 147. Luonnonpuistolla on ollut ongelmia suuren afrikannorsupopulaation kanssa. Puistossa oli vuoden 2009 arvion mukaan 11 672 norsua, vaikka sen on arvioitu kestävän vain 8 000 yksilön suuruisen kannan. Kantaa onkin harvennettu metsästyksellä ja siirtämällä norsuja muille alueille. Nisäkkäiden lisäksi puistossa on 517 lintu-, 114 matelija- sekä 1 982 kasvilajia. == Lähteet == == Aiheesta muualla == Luokka:Etelä-Afrikan kansallispuistot
Guy Laliberté

Guy Laliberté, OC, CQ (s. 2. syyskuuta 1959 Québec, Kanada) on kanadanranskalainen yrittäjä, hyväntekijä, miljardööri, avaruusturisti ja Cirque du Soleil -sirkuksen perustaja ja entinen toimitusjohtaja ja pääomistaja. Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla, jonka jälkeen Lalibertélle jäi vähemmistöosuus Cirque du Soleil'sta.http://www.bbc.com/news/business-32388539http://www.hs.fi/kulttuuri/a1305948279215 Laliberté aloitti sirkusuransa harmonikansoittajana, puujaloilla kävelijänä ja tulennielejänä; Lalibertén luoma sirkus on synteesi maailman eri sirkustyyleistä. Laliberté voitti Ernst & Youngin vuoden 2007 maailman parhaan kasvuyrittäjän Entrepreneur of the Year -palkinnon. Laliberté lähti Kansainväliselle avaruusasemalle avaruuslennolle osallistujana lennolla Sojuz TMA-16 30. syyskuuta 2009. Lalibertén tavoite oli olla ensimmäinen klovni avaruudessa. Kaksitoistapäiväisestä matkasta avaruusasemalle Laliberté maksoi yli 20 miljoonaa euroa. Hän palasi Maahan 11. lokakuuta 2009 lennolla Sojuz TMA-14. Laliberté käytti punaista klovnin tekonenää laukaisualustalle lähtiessään ja myös laskeutuessaan takaisin Maahan. Hän vietti avaruudessa 10 päivää, 21 tuntia ja 17 minuuttia. Avaruusasemalla ollessaan Laliberté viihdytti muita avaruuslentäjiä sirkustempuillaan. Laliberté on maailman 261. rikkain mies. Hän on tunnettu myös pokerinpelaajana ja One Drop -säätiönhttp://www.onedrop.org/en/DiscoverOneDrop_Canada/WhoWeAre.aspx keulakuvana. Guy Lalibertéllä on brasilialaisen Rizia Moreiran kanssa kolme lasta ja Claudia Barillan kanssa kaksi lasta. Hän seurusteli myös Naomi Campbellin kanssa. == Lähteet == == Aiheesta muualla == Luokka:Avaruusturistit Luokka:Kanadalaiset miljardöörit Luokka:Kanadalaiset avaruuslentäjät Luokka:Kanadalaiset pokerinpelaajat Luokka:Vuonna 1959 syntyneet Luokka:Elävät henkilöt
Nimistöntutkimus

Nimistöntutkimus eli onomastiikka on kielitieteellinen tutkimusala, joka tutkii erisnimiä.Ainiala-Saarelma-Sjöblom 2008, 15 Nimistöntutkimuksen keskeisiä tutkimuskohteita ovat paikannimet ja henkilönnimet.Ainiala-Saarelma- Sjöblom 2008, 23 == Nimistöntutkimus Suomessa == Suomessa nimistöntutkimuksen keskeisiä tutkijoita ovat olleet 1900-luvun alkupuolella Viljo Nissilä, puolivälistä lähtien Pertti Virtaranta ja loppupuolella kansainvälisestikin uraauurtavat Eero Kiviniemi, Kurt Zilliacus ja Lars Huldén. Kotimaisten kielten keskus on kerännyt paikannimiä eri puolilta Suomea vuodesta 1915 alkaen. Vuoteen 1978 mennessä tässä työssä oli ollut mukana noin 600 eri- ikäistä ja eritasoista niin sanottua nimestäjää, esimerkiksi kesällä 1978 puolensataa, ja nimiä oli kertynyt yli kaksi miljoonaa, minkä arveltiin kattavan noin 80 prosenttia Suomen paikannimistä. Aineisto palvelee nimistöntutkijoiden lisäksi myös karttojen laatijoita, kielitieteilijöitä, historiantutkijoita, sosiologeja, kansatieteilijöitä, arkeologeja, kirjallisuuden tutkijoita, maantieteilijöitä sekä kasvi- ja eläintieteilijöitä. == Lähteet == * === Viitteet === *
Väärä liike

Väärä liike (, tai Wrong Movement) on Wim Wendersin ohjaama saksalainen road movie vuodelta 1975. Se on toinen osa Wendersin kolmiosaisesta tie-elokuvien sarjasta, johon kuuluvat myös elokuvat Alice in den Städten (1974) ja Kings of the Road (1976). Edellä mainituista poiketen Väärä liike on värielokuva. Elokuvassa seurataan aloittelevan kirjailijan, Wilhelmin (Rüdiger Vogler), ja hänen kumppaniensa matkantekoa. Käsikirjoituksen sitä varten laati itävaltalainen kirjailija Peter Handke, ja se perustuu Goethen romaaniin Wilhelm Meisterin oppivuodet. Väärä liike voitti Saksan elokuvapalkinnon 1975 kategorioissa paras ohjaaja, käsikirjoitus, leikkaaja, pääkuvaaja, musiikki ja näyttelijät. Se oli myös elokuva, jossa Nastassja Kinski teki ensiesiintymisensä valkokankaalla. Hänet tunnettiin tuolloin nimellä Nastassja Nakszynski, ja hän esitti roolihahmoa Mignon. == Lähteet == Luokka:Wim Wendersin ohjaamat elokuvat Luokka:Road moviet Luokka:Vuoden 1975 saksalaiset elokuvat
The Secret World

The Secret World (lyhenne TSW) on Funcomin kehittämä tarinapainotteinen massiivinen monen pelaajan verkkoroolipeli, joka julkaistiin Microsoft Windowsille 3. heinäkuuta 2012. Kesällä 2017 Funcom muutti The Secret Worldin ilmaispeliksi, jonka myötä se julkaistiin uudelleen nimellä Secret World Legends. ==Pelaaminen== Pelissä on erikoista se, ettei pelihahmolla ole hahmoluokkaa tai tasoja, vaan hahmon kokemus määritellään esineistä. Pelaajat voivat itse luoda hierarkkisen järjestyksen liittonsa sisälle, ja päättää yhdessä, miten pahuutta vastaan taistellaan. ==Tarina== The Secret World tapahtuu nykyaikana, mutta vuonna 1923 kaikki urbaanit legendat ja myytit muuttuivat todeksi. Pelin sankareita ovat normaalit ihmiset kaikkien salaliittojen keskellä ja ihmiset siis taistelevat pahuuden voimia vastaan. Jokainen pelaaja valitsee yhden salaliiton kolmesta mahdollisesta: illuminateista, lohikäärmeistä ja temppeliherroista. Pelissä on kolme erilaista sukupuuttoa lähestyvien ihmisten perustamaa salaliittoa. Jokainen salaliitto taistelee toisiaan ja pimeän olentoja vastaan omilla tavoillaan. == Lähteet == == Aiheesta muualla == * * Virallinen kotisivu Luokka:Illuminati Luokka:MMORPG-pelit Luokka:Norjassa kehitetyt videopelit Luokka:Windows-pelit Luokka:Xbox 360 -pelit Luokka:Vuoden 2012 videopelit
Helena Rakoczy

Helena Rakoczy (myös muodoissa Rákóczy tai Rákóczi, o.s. Krzynówek, 23. joulukuuta 1921 Krakova – 2. syyskuuta 2014) oli puolalainen telinevoimistelija, nelinkertainen maailmanmestari ja olympiamitalisti. Rakoczyn voimistelijauran huippuhetki osui Baselin vuoden 1950 MM- kilpailuihin, joissa hän saavutti neljä henkilökohtaista maailmanmestaruutta: moniottelun lisäksi kultaa tuli hypyssä, puomilla ja permannolla. Lisäksi hän saavutti eritasonojapuilta pronssimitalin. Seuraavissa, Rooman MM-kilpailuissa 1954 Rakoczy voitti vielä pronssia moniottelusta sekä eritasonojapuilta. Olympiatasolla Rakoczyn paras saavutus oli olympiapronssi Melbournen kesäolympialaisista 1956. Hän kilpaili myös Helsingin kesäolympialaisissa 1952. Rakoczy valittiin Kansainväliseen voimistelijoiden Hall of Fameen vuonna 2004. ==Lähteet== ==Aiheesta muualla== *Profiili International Gymnastics Hall of Famessa Luokka:Puolalaiset telinevoimistelijat Luokka:Puolalaiset olympiamitalistit Luokka:Vuonna 1921 syntyneet Luokka:Vuonna 2014 kuolleet
Columbo (täsmennyssivu)

Columbo voi viitata seuraaviin asioihin: * Columbo, yhdysvaltalainen television rikossarja * Columbo, perunalajike * Russ Columbo, yhdysvaltalainen laulaja, viulisti ja näyttelijä. == Katso myös == * Colombo (täsmennyssivu) * Koloúmpo eli Kolumbo, vedenalainen tulivuori Egeanmeressä lähellä Santorínia
Papiljotti

Papiljotti on yleisimmin sylinterin muotoinen esine, jolla kiharretaan hiuksia kiertämällä kosteat hiukset papiljotin ympärille. Rullassa on suoria piikkejä tai tarranauhan kaltaisia väkäsiä, jotka kiinnittävät rullan hiukseen. Vanhemman malliset papiljotit kiinnitetään hiuksiin väkästen asemesta papiljotin läpi painettavin muovipuikoin. Ennen muovien käyttöönottoa papiljotit valmistettiin paperista, selluloidista, kumista tai alumiinista. Papiljotit toimivat, koska kosteiden hiusten vetysidokset katkeilevat ja hiuksen rakenne löystyy. Papiljotin avulla hiukset pidetään rullalla, kunnes ne kuivuvat rulla-asentoon. Näin syntyy kuohkeita kiharoita. Papiljoteilla kihartamisen yhteydessä käytetään usein muotoiluaineita, esimerkiksi muotoiluvaahtoa tai kampausnestettä. Muotoiluaine levitetään hiuksiin ennen niiden rullaamista. Papiljottien avaamisen jälkeen kiharat voidaan haluttaessa kiinnittää hiuslakalla. ==Lämpörulla== Lämpörullat on papiljotin pohjalta kehitetty hiusten kihartamislaite, joka nousi suosioon 1960-luvun lopulla tuotemerkillä Carmen. Sähköllä toimiva lämpörullalaite kuumentaa erityisrakennetut, lämpöä varaavalla vahalla täytetyt papiljotit 70 celsiusasteen lämpötilaan hiusten kihartumista tehostamaan. Lämpörullat kihartavat hiukset noin kymmenessä minuutissa verrattuna tunteja vaativiin perinteisiin papiljotteihin, jotka päässä pitää jopa nukkua yön yli.Rebecca K Engmann: Carmen Curlers: a national treasure, CPH Post 21.9.2016. Viitattu 22.11.2020. Lämpörullien idean esitteli 1930-luvulla afroamerikkalainen keksijä Solomon Harper, mutta kaupallisen tuotteen niistä kehitti tanskalainen radio- ja tv-kauppias Arne Bybjerg Pedersen 1960-luvun alkupuolella. Hän solmi pian Carmen-lämpörulliensa markkinointisopimuksen yhdysvaltalaisen Clairol- hiustenhoitoyhtiön kanssa, ja lämpörullien suosio laajeni nopeasti ympäri maailman. Vuonna 1969 Pedersen myi Tanskan suurimpien vientiyritysten joukkoon kasvaneen A/S Carmen Curlers -yhtiönsä Clairolin silloiselle emoyhtiölle Bristol-Myersille. Parhaimmillaan 3 500 henkilöä työllistänyt tehdas Tanskan Kalundborgissa suljettiin vuonna 1990 ja tuotanto siirrettiin Aasiaan. Lämpörullilla tehty kiharrus oli suosittua 1970-luvun taitteessa. Jukka Virtasen sanoittamassa ja esittämässä huumorikappaleessa ”Perspirantti-Antti” vuodelta 1972 nimihenkilön elämänkumppaniksi valikoituu Lämpörulla-Ulla. Löyhästi Arne Bybjergin elämään ja hänen lämpörullayrityksensä historiaan perustuu tanskalainen draamasarja Carmen-kiharat (Carmen Curlers, 2021), jonka Yle Teema esitti joulukuussa 2022. Aiheesta on tehty myös tanskankielinen kolmiosainen dokumenttisarja Curlerkongen.Curlerkongen – historien om en dansk verdenssucces, DR2. Viitattu 20.12.2022. ==Lähteet== == Aiheesta muualla == Luokka:Kauneudenhoito Luokka:Hiukset
Colombo (täsmennyssivu)

Colombo voi tarkoittaa seuraavia asioita: * Colombo, Sri Lankan suurin kaupunki * Colombo, kaupunki Paranán osavaltiossa Brasiliassa * Colombo, Kuun kraatteri * Colombo, Lissabonissa sijaitseva kauppakeskus * HMS Colombo, Britannian kuninkaallisen laivaston risteilijä * Colombo, yksi New Yorkin järjestäytyneen rikollisuuden viidestä perheestä. ==Henkilöitä== Sukunimen Colombo kantajia: * Alberto Colombo (1946–2024), italialainen Formula 1 -kuljettaja * Bartolomeo Colombo (k. 1514 tai 1515), italialainen tutkimusmatkailija, kartografi ja kosmografi * Cristoforo Colombo, Kristoffer Kolumbus (1451–1506), genovalainen löytöretkeilijä ja tutkimusmatkailija * Emilio Colombo (1920–2013), Italian elinikäinen senaattori ja pääministeri * Gianni Colombo (1937–1993), italialainen taiteilija * Gioacchino Colombo (1903–1998), italialainen automoottoreiden suunnittelija * Giovanni Battista Innocenzo Colombo (1717–1801), sveitsiläinen arkkitehti ja taidemaalari * Giovanni Colombo (1902–1992), italialainen kirkonmies * Giuseppe Colombo (”Bepi”, 1920–1984), italialainen matemaatikko * Joe Colombo (1930–1971), italialainen teollinen muotoilija * Joseph Colombo (1923–1978), yhdysvaltalainen rikollisjohtaja * Jürgen Colombo (s. 1949), saksalainen ratapyöräilijä ja olympiavoittaja * Marcelo Daniel Colombo (s. 1961), argentiinalainen katolinen piispa * María Colombo (s. 1962), argentiinalainen maahockeypelaaja * Pietro Salvatore Colombo (1922–1989), italialais- somalialainen katolinen piispa * Realdo Colombo (1516–1559), italialainen anatomian professori ja kirurgi * Roberto Colombo (1927–1957), italialainen ratamoottoripyöräilijä * Scipio Colombo (1910–2002), italialainen baritoni ===Jalkapalloilijoita=== * Angelo Colombo (s. 1961), italialainen * Corrado Colombo (s. 1979), italialainen * Julio Colombo (s. 1984), ranskalainen * Luca Colombo (s. 1984), italialainen * Riccardo Colombo (s. 1982), italialainen * Roberto Colombo (s. 1975), italialainen. == Katso myös == * Columbo (täsmennyssivu) * Columbus Luokka:Luettelot henkilöistä sukunimen mukaan
NW T

NW T oli itävalta-unkarilaisen Nesselsdorfer Wagenbaun (NW) valmistama henkilöauto. Se seurasi teknisesti hyvin vastaavaa S4-mallia. Yritys vaihtoi nimensä Kopřivnická Vozovkaksi Tšekkoslovakian itsenäistyttyä 1919 ja sen valmistamien autojen nimeksi tuli Tatra. Loppuvaiheessa NW T oli mallinimeltään Tatra 20. T-mallista kokoluokkaa ylempänä oli kuusisylinterinen NW U (Tatra 10), joka moottoria lukuun ottamatta vastasi teknisesti T-mallia. NW T- ja -U-mallit korvasi vuonna 1925 esitelty Tatra 17. == Teknisiä tietoja == thumb|170px|left|NW T:n moottori. === Moottori === Autossa oli nelisylinterinen, nestejäähdytteinen rivimoottori. Rakenteeltaan se oli erittäin edistyksellinen. Siinä oli kannen yläpuolinen nokka-akseli, joka oli toteutettu erikoisella tavalla: nokka-akselia käytti pystysuora akseli kahden kartiohammaspyöräparin kautta. Palotilat olivat puolipallon muotoiset. Kaasuttimena oli Zenith tai Pallas. Kampiakseli oli laakeroitu kolmesta kohtaa vierintälaakerein. Sytytysjärjestelmässä käytettiin Boschin magneettoa. Sama moottori oli käytössä myös NW TL-2- ja TL-4-kuorma-autoissa. === Voimansiirto ja alusta === Vaihteisto oli neliportainen, ja se välitti voiman jäykälle taka-akselille, joka oli jousitettu kahden pitkittäin asennetun, puolielliptisen lehtijousen avulla. Myös etuakseli oli jäykkä ja sen jousituksessa käytettiin samaa ratkaisua. Jarrut olivat mekaanisesti toimivat rumpujarrut, ja ne vaikuttivat taka-akselille. === Muutokset mallin elinkaaren aikana === Myöhemmin myös etuakselille lisättiin jarrut. Muita parannuksia olivat moottorin yhteyteen tullut sähköinen Boschin valmistama käynnistysmoottori ja käsijarrun sekä vaihteenvalitsimen sijoittaminen korin sisäpuolelle. == Muunnelmat == NW T oli kallis auto, joka oli suunniteltu vaativille asiakkaille. Autosta oli useita korimalleja, joita valmistettiin asiakastarpeen mukaan. Näistä on tallessa tehtaan museossa avomallinen kilpa- auto sekä paloauto. Kilpa-auto on sama yksilö jolla Josef Veřmiřovský osallistui Ecce homo -ralliin Šternberkissä Olomoucin lähellä. NW T:n omistajiin lukeutui myös Itävalta-Unkarin keisari Kaarle I, jonka auto toimitettiin vuonna 1917. == Ensimmäinen maailmansota == Vuosina 1914–1917, ensimmäisen maailmansodan aikana, NW myi Itävalta-Unkarin asevoimille 100 kappaletta T- ja U-mallin henkilöautoja. Myöhemmin toimitetuista määristä ei ole säilynyt tietoja, mutta määrät vähenivät sodan loppua kohti. == Lähteet == == Aiheesta muualla == * Teknisiä tietoja ja kuvia NW T:stä. Nw T Luokka:62.415 Autot
Arto Järvelä

Arto Järvelä (s. 1964 Hattula) on kaustislaiseen pelimannisukuun kuuluva kansanmuusikko. Hänen instrumenttejaan ovat muun muassa viulu, avainviulu, mandoliini ja jouhikko. Hän on soittanut lukuisissa kokoonpanoissa, kuten seuraavissa: JPP, Järvelän pelimannit, Tallari, Koinurit, Pinnin pojat, Niekku, Ampron prunni, Salamakannel ja Helsinki Mandoliners. Arto Järvelä on opettanut myös Sibelius-Akatemian kansanmusiikin osastolla. ==Lähteet== ==Aiheesta muualla== *http://www.musicfinland.com/arto/ *Arto Järvelä säveltäjänä - Fono.fi Luokka:Suomalaiset kansanmuusikot Luokka:Suomalaiset säveltäjät Luokka:Suomalaiset mandoliininsoittajat Luokka:Suomalaiset viulistit Luokka:Avainviulistit Luokka:Jouhikonsoittajat Luokka:Vuonna 1964 syntyneet Luokka:Elävät henkilöt
Lars Winnerbäck

Lars Winnerbäck (s. 19. lokakuuta 1975 Tukholma) on ruotsalainen muusikko. Hän kirjoittaa ja esittää laulunsa ruotsiksi. Winnerbäck aloitti punkyhtyeessä, mutta nykyisin hänet voi luokitella rocktrubaduuriksi. Winnerbäck on saanut palkintoja ja huomionosoituksia, kuten Grammis-palkinnon sanoittajana (1999), miesartistina (2001, 2010) ja vuoden kappaleesta (”Om du lämnade mig nu”, 2007). Vuonna 2009 Winnerbäck palkittiin Evert Taube -stipendillä. == Diskografia == === Albumit === * 1996 Dans med svåra steg * 1997 Rusningstrafik * 1998 Med solen i ögonen * 1999 Kom * 2001 Singel * 2001 Live – För dig * 2003 Söndermarken * 2004 Vatten under broarna * 2005 Stackars hela Sverige: Bränt krut vol. 1 (Live) * 2005 Bränt Krut vol.2 B-sidor och outgivet * 2005 Lars Winnerbäck & Hovet: Sommarturné 2005 - Live * 2006 Efter nattens bränder (kokoelma) * 2007 Daugava * 2008 Vi var där blixten hittade ner: Bränt krut vol. 3 (Live) * 2009 Over grensen – Det beste 1996–2009 (kokoelma + live- CD, julkaistu Norjassa) * 2009 Tänk om jag ångrar mig, och sen ångrar mig igen === DVD:t === * 2004 Live i Linköping (Live) * 2008 Solen i Ögonen (dokumentti Lars Winnebäckistä) == Aiheesta muualla == * Virallinen kotisivu Luokka:Ruotsalaiset laulajat Luokka:Vuonna 1975 syntyneet Luokka:Elävät henkilöt
Koinurit

Koinurit on vuonna 1989 perustettu suomalainen kansanmusiikkiyhtye, jonka muodostavat Arto Järvelä (viulu ja mandoliini), Perttu Paappanen (viulu ja haitari), Marko Rantanen (haitari ja laulu), Tapani Varis (basso ja saksofoni) ja Olli Varis (kitara ja mandoliini). Variksen veljekset kuuluivat myös Värttinän kokoonpanoon sen alkuaikoina. Koinurit voitti perustamisvuonnaan pelimanniyhtyeiden Suomen-mestaruuden. Yhtye valittiin myös Kaustisen kansanmusiikkijuhlien Vuoden yhtyeeksi vuonna 1992. ==Diskografia== * Yllätyspaartit (Suomen kansanmusiikkiliitto, 1990) * Askon 3-rivinen (Amigo, 1992) == Lähteet == Luokka:Suomalaiset kansanmusiikkiyhtyeet
Petri Hakala (muusikko)

Petri Hakala (s. 1962) on suomalainen kansanmuusikko, joka on ollut mukana Suomen kansanmusiikkielämässä 1980-luvun puolivälistä lähtien. Soittiminaan mandoliini, oktaavimandoliini, kitara ja viulu hän on ollut mukana mm. seuraavissa yhtyeissä: Korkkijalka, Speed limit, Ottopasuuna, Maria Kalaniemi & Aldargaz, Helsinki Mandoliners, Erik Hokkanen & Lumisudet, Markku Lepistön yhtye sekä duo, Freshet, Tango Orkesteri Unto sekä Grupo Choramba. Hakala on toiminut 1990-luvun alusta kielisoitinten tuntiopettajana Sibelius-Akatemian kansanmusiikin osastolla, Keski-Pohjanmaan Konservatoriossa ja erilaisilla kansanmusiikkikursseilla sekä konsertoinut edellä mainittujen yhtyeiden kanssa Euroopassa ja Yhdysvalloissa säännöllisesti. Hakalalta on ilmestynyt kaksi soolo-cd:tä : Kirjo (1999) sekä Trad. (2007). Trad. on levy, jossa erilaiset, mm. irlantilaiset ja amerikkalaiset vaikutteet, yhdistyvät suomalaiseen perinnemateriaaliin. Levystä ilmestyi myös nuottikirja keväällä 2008 ==Aiheesta muualla== * My Space Luokka:Suomalaiset kansanmuusikot Luokka:Vuonna 1962 syntyneet Luokka:Elävät henkilöt
Keith Floyd

Keith Floyd (28. joulukuuta 1943 – 14. syyskuuta 2009) oli brittiläinen kokki, joka tuli tunnetuksi televisiosta ja kirjoittamillaan kirjoilla. Hän perusti myös useita ravintoloita. Floyd syntyi Readingissa, sai yksityisopetusta, työskenteli nuorena Bristol Evening Postissa ja vietti kolme vuotta Britannian armeijassa. Hän avioitui ja erosi neljästi. Floydin televisiosarjoissa tyylinä oli matkustaa eri puolilla maailmaa ja kokata yksinkertaista paikallista ruokaa usein ulkona auringossa. Floydin tavaramerkkejä olivat rusetti kaulassa ja viinilasi kädessä. Suomessakin 1990-luvun alkupuolelta lähtien nähtyjä Keith Floydin kokki- ja matkaohjelmia ovat Floyd matkalla pohjoiseen, Floyd Intiassa, Kauhamatka Aasiaan, Kauhamatka Afrikkaan, Kauhamatka Australiaan, Kauhamatka Espanjaan, Kauhamatka Italiaan, Kauhamatka Jenkkilään, Kauhamatka Kaukoitään ja Kauhamatka Välimerelle.HS Aikakone, haku 'kauhamatka'}} Vuonna 2004 Floyd sai sakot ja 32 kuukautta ajokieltoa kolaroituaan humalassa. Viimeisinä vuosinaan hän sai vakavia terveysvaivoja. Kesällä 2009 hän sairastui suolistosyöpään, johon hän sai leikkaushoitoa ja kemoterapiaa. Saman vuoden syyskuussa hän kuoli sydänkohtaukseen Bridportissa, Dorsetissa. == Suomennettuja teoksia == *Kaikki kankkusesta – mukana viiden päivän raitisteluohjelma, Gummerus 1993. ISBN 9512042398. *Floyd Välimerellä, Tammi 2001. ISBN 951-31-1982-3. == Lähteet == ==Aiheesta muualla== * Keith Floydin muistokirjoitus Helsingin Sanomissa Floyd, Keith Floyd, Keith Floyd, Keith Luokka:Televisioalan henkilöt
Bose Corporation

Bose Corporation on yhdysvaltalainen äänentoistoalan yritys, jonka Amar Bose perusti vuonna 1964. Yrityksen kotipaikka on Framinghamissa, Massachusettsissa. Yhdysvaltojen lisäksi yrityksellä on toimintoja myös Euroopassa, Kanadassa, Australiassa, Aasiassa ja Etelä-Amerikassa. Bosen liikevaihto vuonna 2017 oli 3,8 miljardia Yhdysvaltain dollaria. Kotitalouksien lisäksi Bosen äänentoistojärjestelmiä on käytössä muun muassa autoissa, olympiastadioneilla, Broadway-teattereissa ja Sikstuksen kappelissa. Avaruussukkulassa on käytössä Bosen vastamelujärjestelmä. ==Lähteet== == Aiheesta muualla == Luokka:Yhdysvaltalaiset elektroniikkayhtiöt
Ed Begley

Edward ”Ed” James Begley (25. maaliskuuta 1901 Hartford, Connecticut - 28\. huhtikuuta 1970 Los Angeles, Kalifornia) oli yhdysvaltalainen näyttelijä. Hän sai parhaan miessivuosan Oscar-palkinnon vuoden 1962 elokuvasta Nuoruuden suloinen lintu. Muita Begleyn elokuvia olivat muun muassa Valamiesten ratkaisu (1957) ja Hirttäkää heidät! (1968) Radiossa Begleyllä oli nimirooli kuunnelmasarjassa Charlie Chan, ja hän esiintyi vierailijana muun muassa Rocky Fortunessa. Ed Begleyn poika on näyttelijä Ed Begley Jr. ==Lähteet== ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset radionäyttelijät Luokka:Yhdysvaltalaiset televisionäyttelijät Luokka:Oscar-palkinnon saajat Luokka:Vuonna 1901 syntyneet Luokka:Vuonna 1970 kuolleet Luokka:Tony-palkinnon saajat
Neneh Cherry

Neneh Cherry (oikealta nimeltään Neneh Marianne Karlsson, s. 10. maaliskuuta 1964) on ruotsalainen laulaja, lauluntekijä ja rap-muusikko. Hänen isänsä on sierraleonelainen rumpali Ahmadu Jah, äitinsä ruotsalainen maalari ja tekstiilitaiteilija Monica Karlsson, ja isäpuolensa oli jazztrumpetisti Don Cherry. Neneh Cherryn sisarukset ovat myös tunnettuja muusikoita: Titiyo Jah, joka on Karlssonin sisarpuoli, ja Eagle-Eye Cherry, joka on Karlssonin velipuoli. __NOTOC__ ==Diskografia== ===Albumit=== ====Soolojulkaisut==== * Raw Like Sushi (1989) * Homebrew (1992) * Man (1996) * Blank Project (2014) * Broken Politics (2018) ==Lähteet== Luokka:Elävät henkilöt Luokka:Ruotsalaiset DJ:t Luokka:Ruotsalaiset hip hop -artistit Luokka:Vuonna 1964 syntyneet
Alexander Bard

Alexander Bengt Magnus Bard (s. 17. maaliskuuta 1961 Motala, Ruotsi) on ruotsalainen kirjailija, muusikko ja tuottaja, joka tunnetaan parhaiten yhtyeistään Army of Lovers, BWO ja Gravitonas. Bard opiskeli Tukholman kauppakorkeakoulussa 1984–1988. Bard on luennoinut vuodesta 1996 Euroopassa vuorovaikutteisuuden vallankumouksesta. Hän on kirjoittanut kolme kirjaa yhdessä mediatutkija Jan Söderqvistin kanssa. Hän kääntyi vuonna 1997 zarathustralaisuuteen. Luokka:Ruotsalaiset muusikot Luokka:Ruotsalaiset kirjailijat Luokka:Ruotsalaiset musiikkituottajat Luokka:Vuonna 1961 syntyneet Luokka:Elävät henkilöt
Rainy Lake

Rainy Lake (, ojibway. gojijii-zaaga'igan) on järvi Kanadan ja Yhdysvaltain rajalla. Rainy Lake laskee Rainy River -jokea pitkin Ontarion Fort Francesissa ja Minnesotan International Fallsissa sijaitsevan vesivoimalan kautta viimein Lake of the Woods -järveen. Rainy Lake on suosittu urheilukalastajien kohde. Järvessä on runsaasti valkosilmäkuhaa, haukia, jättihaukia ja aurinkoahvenen sukuun kuuluvia kaloja. == Historia == Järvi muodostui viimeisen jääkauden jälkeen 50 000–10 000 vuotta sitten. Agassiz-jääjärven vedenpinnan laskiessa alueelle muodostui useita pieniä järviö ja yli 4 000 saarta Rainy Lakelle. Pohjois-Amerikan alkuasukkaista alueella asuivat cree- ja assiniboine- intiaanit. Ensimmäinen alueella vieraillut eurooppalainen oli ranskalainen tutkimusmatkailija Jacques de Noyon vuonna 1688. Ensimmäisen tukikohdan järven länsirannalle rakensi Pierre La Vérendrye vuonna 1731. Nykyisin alue on tärkeä metsä- ja paperiteollisuuden raaka-aineen lähde. == Lähteet == == Aiheesta muualla == * Luokka:Ontarion järvet Luokka:Minnesotan järvet Luokka:Nelsonjoen vesistö Luokka:Kanadan ja Yhdysvaltain raja
Rob’n’Raz

thumb|right|Rasmus Lindwall vuonna 2012. Rob’n’Raz oli ruotsalainen duo, jonka jäsenet olivat tuottajat Robert Wåtz ja Rasmus Lindwall. Oman duonsa lisäksi he ovat tuottaneet levyjä muun muassa Leila K:lle ja Papa Deelle. == Lähteet == Luokka:Ruotsalaiset duot Luokka:Ruotsalaiset hip hop -yhtyeet
Oleg Jankovski

Oleg Ivanovitš Jankovski (, 23. helmikuuta 1944 – 20. toukokuuta 2009) oli venäläinen näyttelijä. Jankovski oli suosittu teatteri- ja elokuvanäyttelijä. Teatterissa hän esiintyi useiden klassikkonäytelmien keskeisissä rooleissa, muun muassa Dostojevskin Idiootin ruhtinas Myškininä, Tšehovin Lokin Trigorinina ja Shakespearen Hamletin pääroolissa. Elokuvissa Jankovskin tunnetuimpia rooleja olivat Kreutzer-sonaatin Pozdnytsev ja Andrei Gortšakovin osa Andrei Tarkovskin ohjaamassa Nostalgiassa. Jankovski esiintyi myös pienessä roolissa Georgi Pjatakovina vuonna 1976 valmistuneessa suomalais- neuvostoliittolaisessa yhteistyöelokuvassa Luottamus. ==Lähteet== ==Aiheesta muualla== * * Luokka:Venäläiset näyttelijät Luokka:Vuonna 1944 syntyneet Luokka:Vuonna 2009 kuolleet
Folkkarit

Folkkarit on kaustislainen nykykansanmusiikkiyhtye, joka perustettiin 1989. Kokoonpano oli tuolloin Ville Ojanen (viulu, laulu), Sami Luoma (kitara), Timo Myllykangas (basso), Toni Niittykoski (kitara, mandoliini, laulu) ja Mika Virkkala (viulu, mandoliini). Kaustisen Kansanmusiikkijuhlat nimesi Folkkarit vuoden yhtyeeksi 1995. ==Levytykset== *Folkkarit (EP, 1990) *Toinen Eepee (EP, 1991) *Pako pohjanmaalta (1994) *Hannunmaalta koilliseen (1997) *Vihreä joulu (EP, 1997) ==Aiheesta muualla== http://www.sjoki.uta.fi/~latvis/yhtyeet/folkkarit/index.html Luokka:Suomalaiset kansanmusiikkiyhtyeet
Aarto

Aarto on suomalainen nimi, joka esiintyy sekä sukunimenä että miehen etunimenä. Nimi on Artturi-nimen kansanomainen muunnos. Aarton nimipäivä, 12. lokakuuta, on kuitenkin sama kuin Aarren. Digi- ja väestötietoviraston tietojen mukaan nimi Aarto on Suomessa annettu 1900-luvun alusta vuoden 2019 loppuun mennessä 594 henkilölle, joista suurin osa on syntynyt vuosien 1920 ja 1960 välisenä aikana. Sukunimenä Aarto oli lokakuussa 2020 kaikkiaan 57 suomalaisella henkilöllä. ==Tunnettuja Aartoja == === Aarto etunimenä === * Aarto Henttonen, The Creatures -yhtyeen kitaristi === Aarto sukunimenä === *Tuomas Aarto, suomalainen yritysjohtaja * Uuno Aarto (1894–1928), säveltäjä, sanoittaja ja näyttelijä == Lähteet == Luokka:Etunimet Luokka:Sukunimet
Araknoidi (astrogeologia)

Araknoidi tarkoittaa astrogeologiassa suurta seittimäistä pinnanmuotoa, jonka syntytapaa ei tarkkaan tunneta. Niitä on toistaiseksi löydetty ainoastaan Venuksen pinnalta. Araknoidit muodostuvat samankeskisistä soikeista kehistä, joita ympäröivät mutkikkaat halkeamaverkostot. Nämä muodostelmat saattavat olla läpimitaltaan jopa 200 kilometriä. Tähän mennessä Venuksesta on löydetty yli 30 araknoidia. == Lähteet == Luokka: Venus Luokka:Astrogeologia
Polányi

Polányi tai Polanyi on muun muassa seuraavien henkilöiden sukunimi: * John Charles Polanyi (s. 1929), unkarilais-kanadalainen kemisti, Nobelin kemianpalkinnon saaja * Karl Polanyi (1886–1964), unkarilais-yhdysvaltalainen taloushistorioitsija * Michael Polanyi (1891–1976), unkarilais-brittiläinen kemisti, taloustieteilijä ja filosofi
Sukuasema

Sukuasema on sellaisten oikeuksien ja velvollisuuksien muodostama kokonaisuus, jonka ihminen saa kuuluessaan johonkin sukuun. Sukuasema muodostuu sukuoikeuksien perusteella. Sukuaseman loukkaamisesta on säädetty rangaistus rikoslain 18 luvun 2 pykälässä. Loukkaus tapahtuu, jos joku tahallaan tuo esiin pettolapsen, vaihtaa lapsen tai muulla tavoin loukkaa toisen sukuoikeutta.Otavan iso tietosanakirja, Otava 1960–1965. Teosta rangaistaan vankeudella. Jos teolla hankitaan hyötyä tai se tehdään toista vahingoittaakseen, tuomittiin aiemmin kuritushuoneeseen korkeintaan 5 vuodeksi ja menettämään kansalaisluottamuksensa.Rikoslaki, 39/1889, 18:2 Sukuaseman järjestäminen on ongelmallista käytettäessä keinollisia lisääntymismenetelmiä eli toisen miehen tai naisen luovuttamia sukusoluja. Tällöin äidin kumppani ei ole lapsen biologinen isä. Luovutettua munasolua käytettäessä lapsen synnyttäjä ei ole tämän biologinen äiti.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palsta 199. Suomen lainsäädännössä asiasta säädetään isyyslaissa (700/1975, 3a §). Sen mukaan hedelmöityshoidon tuloksena syntyneen lapsen isäksi vahvistetaan mies, joka yhteisymmärryksessä äidin kanssa antaa suostumuksensa hoitoon. Jos hoitoa on annettu naiselle yksin, lapsen isäksi vahvistetaan siittiöiden luovuttaja.Isyyslaki, 3a §. Luovutetusta sukusolusta tai alkiosta syntyneellä henkilöllä on oikeus saada tietää luovuttajan henkilöllisyys 18 vuotta täytettyään.Laki hedelmöityshoidoista, 23 §. ==Lähteet== Luokka:Oikeustiede